קלאבמרקט

קלאבמרקט הייתה רשת מרכולים בישראל. הרשת הוקמה ב-1996 כתת-רשת זולה של קבוצת "קו אופ-היפרשוק". החל משנת 2001 הפכה לשם הרשת כולה וב-2005 לאחר שנקלעה לקשיים כלכליים ונכנסה לחדלות פרעון, נקנתה על ידי שופרסל, שמיזגה את סניפיה ומיתגה אותם מחדש. הרשת נוסדה ב-1996 על ידי קבוצת "קו אופ צפון-היפרשוק" שהייתה בבעלות אגודה שיתופית צרכנית קו-אופ צפון (50%), קואופרטיב תנובה (25%) וחברת "כלל סחר" של קונצרן "כלל" (25%) כתת-רשת זולה של הקבוצה. תוך זמן קצר הוקמו 26 סניפים של הרשת בהשקעה של כ-50 מיליון שקל. בקיץ 1997 עלה קמפיין פרסומי בו כיכבה אורנה בנאי כפרזנטורית הרשת בתפקיד הדמות "לימור". במאי 1998 רכשה האגודה שיתופית קו-אופ צפון את מלוא הבעלות על קבוצת "קו אופ צפון-היפרשוק" כולל תת-הרשת "קלאבמרקט". באוקטובר 1998 מכרה קו-אופ צפון לרשת "מטרו" מדרום אפריקה 49.9% ממניות "קו-אופ היפר-שוק". שתי החברות כבר פעלו קודם בשותפות להקמת רשת "מטרו קאש אנד קארי" בישראל. בסוף 1999 התמזגה קבוצת "קו-אופ היפר-שוק" עם רשתות "סופרשוק" ו"גרינברג" שהיו בבעלות איש העסקים אליעזר פישמן, כולל הרשתות שפעלו תחתיה ("ג'מבו", "שכונתית" ו"תנובה מרקט"). מיזוג שיצר רשת בעלת 140 סניפים, הקבוצה כולה החלה לפעול תחת השם "קלאבמרקט". פישמן החזיק 30% ממניות הרשת הממוזגת. בשנת 2000 הפסידה הרשת 92 מיליון שקל ואיבדה נתחי שוק לטובת שתי המתחרות הגדולות של "שופרסל" ו"קו אופ הריבוע הכחול" ורשתות זולות שהחלו לפעול באותה העת. בתחילת 2001 החליטה מינהלת אגודת קו-אופ צפון למכור את חלקה ברשת, והחל משא ומתן עם מספר קונים פוטנציאלים, בהם חברת ההשקעות גרנית הכרמל. בספטמבר 2001 סוכמה מכירת החזקותיה לשותפה "מטרו" תמורת 38 מיליון דולר, ומיד אחר כך חברת "אלרן השקעות" הסכימה לרכוש את מניות החזקותיה של מטרו. בנובמבר 2001, נרכשה לבסוף הרשת על ידי קבוצת "מוזס-בורוביץ'-רוזן", שכללה את: יוסי רוזן (רג'ואן) ישראל (איזי) בורוביץ', דדי בורוביץ ותמי מוזס-בורוביץ' וחברת ההשקעות המשפחתיות של הבורוביצ'ים, תמי מוזס השקעות ורוז מילניום, נמרוד בורוביץ' יו"ר-יוסי רוזן, המנכ"ל-יעקב גינזבורג, והדירקטורים: רן קרול נדב פלטי, תמורת 440 מיליון שקל. בשנים 2002–2003 הרחיבה את סניפי תת-הרשת "ג'מבו" לאזורים נוספים, ופתחה סניפים נוספים, בעיקר בסביבת גוש דן. בנוסף הקימה את "ג'מבו ישיר" שירות לקניות דרך הטלפון. הרשת התדרדרה, כך שבסוף 2003 נותרו רק כ-30 סניפי "קלאבמרקט", ותת הרשת "חצי קופה" מנתה 63 סניפים. במקביל, דדי בורוביץ', מבעלי הרשת, הציע לשופרסל לרכוש ממנה 18 סניפים שהתכוונה לסגור. ב-2005 דווח מנתוני חברת המחקר איי.סי נילסן עלה כי בשנת 2004 חלה ירידה של 26% במכירות "חצי קופה". בתחילת 2003 התחילה הרשת לפתח את המותג "פרימייר קלאב". ב-2005 הוסב סניף מפסיד של הרשת לסניף של רשת כביכול פרטית בשם "השוק של מוטי", כמו כן הוחלט על ידי הרשת למחוק את המותג "ג'מבו" ולהסב את סניפיו לתת רשת חדשה בשם "אימפריה" שבהקמתה לקח חלק פעיל יעקב גלברד, מנכ"ל פלאפון באותה התקופה, ומנכ"ל הקו-אופ בעבר. בתחילת יולי 2005 דווח כי רשת קלאבמרקט נמצאת בחדלות פרעון עם חובות בסך 1.378 מיליארד שקל, והחברה ביקשה הקפאת הליכים. ב-13 ביולי 2005 החליט בית המשפט להקפיא את ההליכים נגד קלאבמרקט. בסוף יולי פרסמו נאמני החברה, שלמה נס וגבי טרבלסי, מכרז למכירת הרשת, ובסוף אוגוסט נחתם חוזה המכירה בין הנאמנים לבין שופרסל והוא אושר בבית המשפט. לאחר מכן הודיע הממונה על ההגבלים העסקיים כי המיזוג בין קלאבמרקט לבין שופרסל אושר גם הוא בסוף אוגוסט בתנאי ששופרסל תמכור 17 מסניפי קלאבמרקט הנמצאים במקומות שבהם תיעלם התחרות אם הסניפים יהיו שייכים לשופרסל גם הם, ובעקבות זאת הופחת מחיר העסקה (825.5 מיליון ש"ח) בכ-100 מיליון ש"ח. ב-2006 דווח כי שופרסל השלימה את הרכישה, וכל סניפי הרשת יהפכו בהדרגה וימותגו מחדש כסניפים של רשת שופרסל, תוך מחיקת המותג "קלאבמרקט" וכל תתי המותגים בבעלותה: "חצי קופה", "זול פה" ו"ג'מבו" והפיכתם למותגי שופרסל בשמות שונים. במסגרת הליך חדלות הפרעון שימש עורך דין שלמה נס כמפרק הרשת, תמורת שכר טרחה של כ-20 מיליון ש"ח. המיזוג של שופרסל וקלאבמרקט היה גורם משמעותי בעליית מחירי המזון בישראל וגרם לעלייה ביוקר המחיה. בדיון בוועדת הכלכלה בשנת 2012 אמר מנכ"ל משרד התעשייה, המסחר והתעסוקה שההחלטה הייתה שגויה ויצרה אוליגופול שגרם לעלייה במחירי המזון. שי שלו, ‏עלות שכרו של מנכ"ל קלאבמרקט, דורון קשוב, עמדה על 2.2 מיליון שקל ב-99', באתר גלובס, 3 במאי 2000 סיון קלינגבייל, קלאבמרקט כל הטעויות האפשריות, באתר הארץ, 12 ביולי 2005 לילך סיגן, ‏המנכ"לים המעורבים בפרשת קלאבמרקט: שעולה וזה שיורד, באתר גלובס, 18 ביולי 2005 זהבה דברת, ‏קו-אופ היפרשוק: כ-18 מיליון שקל לסניפים חדשים, באתר גלובס, 10 בפברואר 1997 מיכל גרשון, ‏אורנה בנאי בקמפיין פסח לרשת קלאב-מרקט, באתר גלובס, 7 באפריל 1997 יואב יצחק, ‏קו-אופ צפון סיכלה את ניסיונו של גד זאבי לרכוש 50% מרשת ההיפרשוק - הפעילה היום זכות סירוב ראשונה לרכישת מניות כלל ותנובה ברשת הקמעונאות השלישית בגודלה בארץ, באתר גלובס, 20 במאי 1998 זהבה דברת, ‏מטרו הדרום-אפריקנית תרכוש 49.9% מקו-אופ היפרשוק, באתר גלובס, 28 באוקטובר 1998 מיכל גרשון, ‏למל-גלזר זכה במיכרז על תקציב רשת מטרו, באתר גלובס, 16 בפברואר 1997 איי אונליין, קו אופ צפון רוכשת % 22 מגרינברג תמורת 15 מ' ד', באתר TheMarker‏, 22 בדצמבר 1999 שי שלו, ‏התחרות גרמה לפישמן לוותר על השליטה בסופרשוק גרינברג, באתר גלובס, 14 בנובמבר 1999 שי שלו, ‏המיזוג קו-אופ צפון עם גרינברג לקראת סיכום: פישמן יקבל כשליש ברשת המאוחדת ומזומן, באתר גלובס, 14 בנובמבר 1999 הארץ, ‏פישמן: קו-אופ צפון תונפק לפי שווי של 300 מיליון דולר, באתר גלובס, 27 בדצמבר 1999 ורד שרון-ריבלין, ‏קלאב מארקט נפלה ברשת, באתר גלובס, 28 באוגוסט 2001 TheMarker digital, גרנית: רכישת קו-אופ צפון מטרו עדיין נבחנת, באתר TheMarker‏, 15 במאי 2001 אופק גבאי, ‏קו-אופ צפון החליטה לאשר את מכירת אחזקותיה בקו-אופ מטרו תמורת 38 מיליון דולר, באתר גלובס, 2 בספטמבר 2001 ענת ביין, מינהלת אגודת קו-אופ צפון אישרה את מכירת החזקותיה בקו-אופ מטרו לחברת מטרו הדרום אפריקאית תמורת 38 מ' ד', באתר TheMarker‏, 2 בספטמבר 2001 TheMarker digital, אלרן השקעות רוכשת את קו-אופ צפון-מטרו בתמורה ל-72 מיליון דולר, באתר TheMarker‏, 13 בספטמבר 2001 אלי דניאל, קבוצת בורוביץ'-רוזן השלימה רכישת קלאב מרקט וניו פארם תמורת 430–440 מיליון שקל, באתר TheMarker‏, 28 בנובמבר 2001 גלית ימיני, קלאבמרקט תשקיע 100 מיליון שקל בהכפלת מספר סניפי ג'מבו ב-2003, באתר TheMarker‏, 3 בדצמבר 2002 ענת ביין, יעקב גינצבורג: קלאבמרקט תפתח השנה 8 סניפי ג'מבו חדשים, באתר TheMarker‏, 4 בפברואר 2002 סיון קלינגבייל, קלאבמרקט מותחת מותג לג'מבו ופותחת את "ג'מבו ישיר" לקניות מזון דרך טלפון, באתר TheMarker‏, 2 ביולי 2003 סיון קלינגבייל, חצי קופה של קלאבמרקט איבדה רבע מהמכירות ב-2004, באתר הארץ, 21 בפברואר 2005 איילה צורף, היעד של קלאב מרקט למותג הפרטי החדש: 5% מהמכירות, באתר TheMarker‏, 20 בפברואר 2003 סיון קלינגבייל ואורה קורן, רשת קלאבמרקט דורשת מספקים בונוס עבור מכירות המותג הפרטי "פרמייר קלאב", באתר הארץ, 13 בינואר 2004 ורד שרון-ריבלין, ‏קלאבמרקט מתחפשת לרשת פרטית: מנסה סניף דמוי פרטי בצומת ביל"ו, באתר גלובס, 16 ביוני 2004 נווית זומר, קלאבמרקט מייסדת תת רשת בשם "אימפריה", באתר ynet, 20 בפברואר 2005 ורד שרון ריבלין, ‏קלאבמרקט מנסה להילחם ברשתות הפרטיות בנשק שלהן, באתר גלובס, 20 בפברואר 2005 ליטל דוברוביצקי, ביהמ"ש החליט להקפיא ההליכים נגד קלאבמרקט, באתר ynet, 13 ביולי 2005 עידו אפרתי, קלאבמרקט: נחתם הסכם המכירה לשופרסל, באתר ynet, 1 בספטמבר 2005 תני גולדשטיין, אושר המיזוג בין שופרסל לקלאבמרקט, באתר ynet, 31 באוגוסט 2005 תני גולדשטיין, שופרסל השלימה את רכישת קלאבמרקט, באתר ynet, 15 בפברואר 2006 כרמל בן צור, בעקבות הטעות של כונס הנכסים: נאמני קלאבמרקט יקבלו עוד מיליוני שקלים, באתר TheMarker‏, 18 במרץ 2007 הארץ, שלמה נס עושה את המכה, באתר TheMarker‏, 31 בדצמבר 2006 אורה קורן, חברת ייעוץ: הקמעונות בישראל - מהריכוזיות ב-OECD, באתר TheMarker‏, 11 ביוני 2012 עדי דברת-מזריץ, קדמי בועדת הכלכלה: אישור רכישת קלאברמקט היה טעות, באתר TheMarker‏, 11 ביוני 2012